Sabinet | Volume 110, Issue 3216
Issue 3216, 2008 Die Kerkblad - Volume 110,
Issue 3216, 2008 Navigate this Journal About Current issue Previous issues Submit a paper Contact the editor Volumes & issues
God se genade oorspan alle ewighede : uit die Woord
Die Kerkblad 110, pp 4 –5 (2008)
Ons het hier vyf sleutelwoorde in net meer as een vers : Geken, verordineer, geroep, geregverdig, verheerlik. Paulus is lief vir die opeenstapeling van woorde. Dink aan die bekende vers 35 in dieselfde hoofstuk : "Verdrukking ... benoudheid ... vervolging ... honger ... naaktheid ... gevaar ... swaard."
Die Bybel 75 - en kerkvergaderings : redaksioneel
Die eerste volledige Afrikaanse Bybel is op 27 Augustus 1933 in Bloemfontein feestelik in ontvangs geneem. Soos bekend, was daar in hierdie verband vanuit die GKSA &apos;n besondere bydrae gelewer deur die teoloog en digter JD du Toit (Totius).
Die Charismatiese Beweging : hoofartikel
Die Kerkblad 110, pp 7 –9 (2008)
Dwarsdeur die kerkgeskiedenis was daar bewegings wat aandag gevra het vir die persoon en werk van die Heilige Gees, veral met betrekking tot die besondere geestesgawes asook die doop met / in die Gees.
Satanisme : hoofartikel
Die Kerkblad 110, pp 8 –9 (2008)
Om die oorsaak van die tragiese gebeure slegs aan psigiatriese versteuring toe te skryf, is &apos;n baie eensydige benadering. Ongetwyfeld het die Satan (en Satanisme) &apos;n bepalende rol gespeel.
Hoe lees ons die Bybel? : brandpunt
Die Kerkblad 110, pp 10 –11 (2008)
Wanneer ons in die kerk en samelewing voor vraagstukke te staan kom, beroep ons ons dikwels (tereg) op die Bybel. In argumente of uitsprake hoor ons dikwels "die Bybel sê so" of by sinodale besluite "die Heilige Gees en ons het besluit" (met verwysing na Hand 15). Maar, jammer genoeg, kan verskillende mense (en sinodes) wat hulle onderskeidelik op die Skrif beroep, by uiteenlopende (en selfs teenstrydige) antwoorde uitkom.
Die redakteur gesels met ... prof. Jacques van der Elst : gesprek
Die Kerkblad 110, pp 12 –16 (2008)
Jacques van der Elst is gebore in Nederland en het in 1953 saam met sy ouers na Suid-Afrika gekom en gematrikuleer aan die Hoërskool Cillié in Port Elizabeth. Na matriek was hy vir twee jaar lid van die redaksie van Die Oosterlig in Port Elizabeth voordat hy in 1960 PUK toe is waar hy in 1960 die BA-graad met hoofvakke Afrikaans en Nederlands en Filosofie behaal het. Daarna is hy volgens kontrak terug na Die Oosterlig en het deur deeltyds studie die Honneursgraad by Rhodes-Universiteit en die MA-graad aan die Universiteit van Port Elizabeth verwerf. In 1970 het hy die doktoraal moderne Nederlandse letterkunde aan die Universiteit van Utrecht behaal en daarna die doktorsgraad aan die Universiteit van Natal. Na &apos;n dienstydperk by die Universiteit van Natal, Pietermaritzburg is hy in 1973 in die Departement Afrikaans en Nederlands by die PU vir CHO aangestel. Hy was later daar hoof van die Departement en van 1994 tot 2000 Dekaan van die Fakulteit Lettere en Wysbegeerte. In 2001 het hy hoof van die instelling se Internasionale Kantoor geword. Sedert 2005 tot hede is hy hoof uitvoerende beampte van SA Akademie vir Wetenskap en Kuns en woon nou in Pretoria. Hy is getroud met Betsie (geb. Coetzee), &apos;n PUK-liefde. Hulle het drie kinders, Johan, Herman en Marietjie, en sewe kleinkinders.
Gebore uit die Gees : fokusartikel
A.J. (Alwyn) Du Plessis
Die Kerkblad 110, pp 18 –19 (2008)
Dit is interessant hoe verskillende Christene uit verskillende groeperings in die Christendom hulleself identifiseer. Om enkeles te noem : "Ek is &apos;n bekeerde" verraai dikwels dat die persoon &apos;n metodistiese spiritualiteit het; &apos;n "gedoopte met die Gees" is waarskynlik uit die kringe van die Neo-Pentekostaliste; "&apos;n weergeboreChristen" wil hom / haarself duidelik van ander onderskei as in &apos;n klas van sy eie (Charismaties). &apos;n Rooms-Katoliek sal waarskynlik "katoliek" sê en &apos;n Gereformeerde "&apos;n gelowige". Die apostel Paulus spreek die gemeente aan wie hy skryf aan as "heiliges, geliefdes, uitverkorenes" (Kol 3:12).
Daaglikse bekering : fokusartikel
M.J. (Tinus) Smidt
Die Kerkblad 110, pp 20 –21 (2008)
Dit is belangrik om aan die begin duidelik te onderskei tussen die kernbegrippe in die artikel. Die woorde "bekering" en "wedergeboorte" word maklik as sinonieme gebruik. Hoewel daar &apos;n noue verband tussen die woorde is en dit nie van mekaar geskei kan word nie, moet dit wel onderskei word. Wedergeboorte kan gesien word as die begin van die nuwe lewe, terwyl bekering die nuwe lewe in praktyk is.
Groei na Christus toe : fokusartikel
T.C. (Theuns) De Klerk
Die Kerkblad 110, pp 22 –23 (2008)
Ons het dus &apos;n nuwe, geestelike, onverganklike saad en ons moet &apos;n lewenstyl aankweek wat hierby aansluit. Ons moet stop om soos die wêreld te leef. Hoe lyk hierdie ou lewenswyse? Paulus gee vir ons vier karaktertrekke van die ou lewenswyse.
Die nut van goeie werke : fokusartikel
Die tweede nut van goeie werke is volgens die Kategismus dat &apos;n mens daardeur tot geloofsekerheid kom. Soms twyfel mense hulle hele lewe lank aan hulle geloof, of hulle uitverkies en kinders van God is of nie. Dit is egter nie nodig om daaroor te twyfel nie.
Volharding is nodig : fokusartikel
Die Kerkblad 110, pp 26 –27 (2008)
Hierdie gewaande veronderstelling waarvan die Gereformeerdes by voorbaat sou uitgaan, en dit wat volgens hulle by nabaat bely moes word as gevolg van afval en sonde, was die kern van die stryd.
Die oorwinning in die ewige lewe : fokusartikel
S.F. (Francois) Kruger
Die Kerkblad 110, pp 28 –29 (2008)
In hierdie twee verhoudings beleef mens &apos;n warmte en &apos;n koestering. Jou godsdiens word nou iets persoonlik. Dit word &apos;n belewenis. Dan begin &apos;n mens se godsdiens al meer draai om die Persoon, Jesus Christus, en al minder om reëls en regulasies, seremonies en rituele. Jou medemens word iemand wat jy graag wil dien, eerder as om deur hom / haar gedien te word. Hier leef elke gelowige &apos;n lewe van oorwinning.
God se Roeping : fokusartikel
Die Kerkblad 110, pp 30 –33 (2008)
In hierdie artikel wil ek graag die lig van die Skrif asook die Reformasie se verstaan van die Skrif laat skyn op bogenoemde vrae, binne die konteks van &apos;n samelewing wat gebuk gaan onder geweldige krisisse.
Martin Luther : "deur oop deure in die paradys" : kerkhervorming
L.F. (Ludi) Schulze
Die Kerkblad 110, pp 32 –33 (2008)
Daar bestaan enkele afbeeldinge van Luther met &apos;n swaan. Hieraan kleef &apos;n wonderbaarlike stukkie geskiedenis. Dit neem ons &apos;n eeu terug voor Luther sy stellinge op 31 Oktober 1517 teen die Slotkerk van Wittenberg gespyker het - om presies te wees 102 jaar voor die stellings van Luther. Dit bring ons by die jaar 1415, toe daar &apos;n belangrike Konsilie in Konstanz (Switserland) gesit het.
Die Moreleta-uitspraak staatsoorheersing oor die kerk? : diskussie
C. (Cassie) Aucamp
Die Kerkblad 110, pp 34 –36 (2008)
Die Joodse godsdienstige leiers het in die reël nie veel ooghare vir die heidense Romeinse owerheid gehad nie. Kyk maar hoe is daar met veragting neergesien op die tollenaars wat vir Rome tolgeld moes invorder. Maar as die haat teen Christus en sy evangelie eers oorneem, dan word byna kruipend die guns en die swaard van die owerheid gesoek. So word Paulus voor die regterstoel van Gallio gesleep. Rome moet ingryp teen die gewaande godslasterlike optrede van Paulus.
Die kerk en die homoseksuele werknemer : diskussie
J. (Johannes) Smit
Die Kerkblad 110, pp 37 –39 (2008)
In &apos;n onlangse hofuitspraak het die hof bevind dat die Nederduitse Gereformeerde Kerk (NG Kerk) Moreletapark onregmatig opgetree het deur &apos;n dosent by hulle kunste-akademie te ontslaan. Die dosent was &apos;n selferkende en praktiserende homoseksueel.
In sommige kringe is die hofuitspraak verwelkom, terwyl kerkregtelikes van die NG Kerk versigtig-krities daaroor was. Prof Piet Strauss, moderator van die NG Kerk, is byvoorbeeld van mening dat die grondwetlike reg op geloofs- en godsdiensvryheid en die reg op vrye assosiasie die kerk se reg waarborg om kontrakte met werknemers te reël. Volgens prof. Pieter Coertzen, kerkregkundige van die NG Kerk, verklaar verskillende geloofsgroepe in &apos;n konsephandves vir godsdiensregte juis dat kerke die reg moet hê om op grond van hulle geloofsidentiteit maatreëls te kan tref ook oor wie hulle as werknemers toelaat.
Sondag 26 Oktober 15:00
Aangebied deur die Geref Kerk Kameeldrift
Plek : Gereformeerde Kerk Wapadrant
Die Afrikaanse taal &apos;n kosbare erfenis : diskussie
In die lig van bostaande wil ek probeer om my medegelowiges te herinner aan die kosbare erfenis wat ons in die Afrikaanse taal besit. Erfenis impliseer immers iets wat bewaar moet word - ook vir die nageslag.
As die damwal wil breek ... : diskussie
J. (Jan) Du Plessis
Die Kerkblad 110, pp 43 –44 (2008)
Die onlangse gebeure van geweld, vernietiging van eiendom en bloedvergieting op straat het vir baie mense as &apos;n onaangename verrassing gekom. Dit was nie veronderstel om te gebeur nie, nie in die huidige Suid-Afrika nie! Dit is afgemaak as xenofobie - vrees vir vreemdelinge - alhoewel dit soms meer na haat gelyk het.
Die Bosveld sê dankie vir 150 jaar van genade : van oraloor
Streeksinode Bosveld beplan &apos;n feesnaweek vanaf 13-15 Februarie op Nylstroom. Feesvure brand reeds hoog vir die komende fees en daar word reeds hard agter die skerms gewerk word om dit &apos;n onvergeetlike geleentheid te maak. Die bekende vakansie-oord, Weesgerus, is in sy geheel bespreek vir dié naweek.